豪宅變凶宅!捲母子雙屍案 業主放租$1.6萬 網民揭重點:住得過
豪宅慘變凶宅,要放租並不容易。有地產經紀於網上租屋平台發文,指業主急放租南昌站豪宅「匯璽」單位,列明是「事故單位」已做「宗教清潔」,租金由2.6萬元「劈」至1.6萬元。
帖文引來網民熱議,有人翻查資料發現該單位疑於2023年發生母抱子墮樓雙屍命案,直指「欣賞佢誠實……」、「直頭大猛」、「凶宅要萬六?良心業主呀你!請凶宅師住返半年先講」。也有網民指,如果符合1個條件也未嘗不可,「住得過嘅」。
有地產經紀於Facebook群組「租屋|荀盤|免佣|放租谷」發布多張南昌站豪宅「匯璽」單位照片,指該單位為「事故單位」,正常租金2.6萬元,業主現時以1.6萬元急放租,又強調已做「宗教清潔」,「如果唔介意可以約睇樓」。
從相片見到,該單位面對「樓景」,以白色及啡色作主調,看似新簇,燈光則較昏暗。
網民看過帖文議論紛紛,「唔係講笑,佢唔講事故單位,淨睇相都覺得有啲唔舒服陰陰地」、「點解仲係咁陰?」、「好心就留俾自己住,cxx仲放租」、「凶宅要萬六?未過放租?良心業主呀你!請凶宅師住番半年先講」、「想收港幣定係……」、「出錢請人去住返3/5/6個月先啦!」。
也有網民形容該地產經紀誠實,「欣賞佢誠實……真係有agent唔講係事故單位。嗰時仲同我講個單位好平,好抵租。好彩我入到去覺得感覺好暗好黑就無租,之後搵另1間地產舖睇盤,先知道間屋係事故單位,已經丟空咗1年幾租唔出」。
另有網民表示,如果業主包差餉、管理費、水電媒等,也未嘗不可,「$6000全包就住得過嘅」、「包晒差餉管理費?」。